title: María Isabel Spagn
text: Meur a vaouez zo bet anvet María Isabel.
  
  María Isabel Spagn (1789 -1848), pe María Isabel de Borbón pe Maria Isabella en italianeg, a oa un infantez spagnol, deuet da vout rouanez an Div Sikilia.
  
  He buhez 
  Merc'h e oa da Carlos IV, roue Spagn, ha d'e bried María Luisa de Parma. Brudet e oa da vezañ merc'h da Manuel Godoy, serc'heg he mamm.
  
  Dimeziñ
  E miz Here 1802, pa oa 13 vloaz, e voe dimezet da Francesco Iañ an Div Sikilia, ur gwaz a 25 bloaz, nevez intañvet goude marv e bried Maria Klementine von Österreich (1777–1801) , ha tad d'ur verc'hig anvet Marie-Caroline de Bourbon-Siciles, hag a vo dugez Berry.
  
  He bugale
  Francesco ha Maria Isabel o doe daouzek bugel a zimezas da gement tiegezh roueel a oa en Europa an XIXvet kantved 
   Luisa Carlotta: (1804-1844), a zimezas en 1819 d'hec'h eontr, breur d'he mamm, an infant spagnol Francisco de Paula Spagn; 
   o mab henañ, Francisco de Asís de Borbón a zimezas da Isabel II , rouanez Spagn;
   Maria Cristina: (1806-1878), 
  a zeuas da vout pedervet gwreg hec'h eontr Fernando VII, Roue Spagn, ha breur henañ he mamm, chomet divugel; 
  ur verc'h o doe, Isabel II, rouanez Spagn; Maria Cristina a voe rejantez e-pad yaouankiz he merc'h, eus 1833 da 1840; 
  addimeziñ a reas en 1833 da Agustín Fernando Muñoz y Sánchez, dug Rianzares (marvet en 1875), hag eizh bugel o doe;
  
   Ferdinando: (1810-1859), dug ar Puglie, dug Calabria adal 1825, roue war-lerc'h e dad Ferdinando II e 1830; dimezet div wech:
   en 1832 da Maria Cristina Savoia‎ (1812-1836) 
   en 1837 da Maria Theresia von Österreich (1816–1867) ;
  
   Carlo Ferdinando priñs Capua (1811-1862), 
  a reas un dimeziñ morganatek e 1836 gant Penelope Smith (1815-1882), a voe anvet da zugez Marescata; bugale o doe;
  
   Leopoldo, kont Siracusa: (1813-1860), 
   a zimezas e 1837 d'ar briñsez Filiberta di Savoia Carignano (1814-1874), hag ur verc'h dezhe, Isabella, marvet en he c'havell (1838);
  ur verc'h all en dije bet, bastardez, Teresa, markizez Vulcano (1840-1920);
  
   Maria Antonietta: (1814-1898), 
   dimezet d'he c'henderv Dug-meur Toskana Leopoldo II Toskana (1797-1870);
  
   Antonio Pasquale, Kont Lecce: (1816-1843), marvet divugel;
  
   Maria Amalia (1818-1857), 
  dimezet e 1832 da Sebastião Gabriel de Bourbon e Bragança, (1811-1872) Infant Spagn hag Infant Portugal ;
  
   Maria Carolina (1820-1861), 
   dimezet e 1850 da Carlo Luigi di Borbone-Spagna, kont Montemolin (1818-1861), danvez-roue eus skourr ar garlisted;
  
   Teresa Cristina: (1822-1889), a zimezas e 1843 da Pedro II Brazil, impalaer Brazil;
  
   Luigi, kont Aquila: (1824-1897), 
   dimezet e 1844 da Januária Maria de Bragança (1822-1901), merc'h da Pedro Iañ Brazil, impalaer Brazil, ha c'hoar da Maria II, Rouanez Portugal, ha da Pedro II Brazil. 
  
   Francesco di Paola, kont Trapani: (1827-1892), 
  a zimezas e 1850 da Maria Isabella d'Asburgo-Toscana (1834-1901), merc'h d'e c'hoar Maria Antonietta. Tri bugel o doe:
  Leopoldo, marvet da 17 vloaz;
  Ferdinando, marvet en e gavell. 
  Maria Antonietta, dimezet d'he c'henderv Alfonso di Borbone-Due Sicilie, kont Caserta, mab d'ar roue Ferdinando II 
  
  Goude marv he fried, d'an 8 a viz Du 1830, María Isabel a chomas intañvez e-pad nav bloaz. Addimeziñ a reas d'ar 15 a viz Genver 1839 da Francesco del Balzo; bugel ebet n'o doe.
  
  Beziet e voe e penniliz Santa Chiara Naplez, ma emañ bezioù rouaned Sikilia.
  
  Infantezed Spagn
  Tiegezh Bourbon (Spagn)
  Tiegezh Bourbon-Div Sikilia
  Ganedigezhioù 1789
  Marvioù 1848